open-index/open-wikipedia-markdown huggingface dataset:
Whig Party (USA)

**Whig Party** var et amerikansk politisk parti som stilte til valg mellom 1836 og 1856. Partiet oppsto fra restene av Det nasjonalrepublikanske partiet i 1833–34, og blant grunnleggerne var senator Henry Clay og tidligere president John Quincy Adams. Den viktigste kampsaken for partiet var å begrense presidentens makt, som hadde økt kraftig under Andrew Jackson, og styrke kongressen. Navnet ble hentet fra det britiske liberale partiet som ofte ble kalt for *whigs*.

I 1840 ble partiets presidentkandidat William Henry Harrison valgt til president. Han var den eldste valgte presidenten før Ronald Reagan, og døde 31 dager etter innsettelsen, noe som både gjorde ham til den første presidenten som døde i embetet og til den kortest regjerende presidenten noensinne. Han ble erstattet av visepresident John Tyler, som imidlertid på flere viktige punkter agerte mot partiets program og derfor ble ekskludert. Dette førte til et katastrofevalg ved kongressvalget i 1842.

I 1848 ble Zachary Taylor valgt til president for Whigs. I likhet med Harrison døde også han i embetet, og ble erstattet av Millard Fillmore. Uenighet rundt spørsmålet om slaveri skapte imidlertid problemer og intern splittelse, og bidro i stor grad til at partiet tapte neste valg. Siste gang Whigs stilte til valg var i 1856.

Whigs regnes ofte som en forløper for republikanerne. Blant dets medlemmer var republikanernes første president Abraham Lincoln og senere president Chester A. Arthur.

## Referanser


## Eksterne lenker
*
AA

**AA**, **Aa**, **aA** og **aa** kan bety:

## AA

* Albueleddsartrose hos hunder
* Altyn Asyr
* Anonyme Alkoholikere
* IATA-koden til American Airlines
* Den britiske bilorganisasjonen Automobile Association
* Australian Army, den australske hæren
* En størrelse på et elektrisk batteri (også kalt LR6)
* Aust-Agder
* AA Gent, en belgisk fotballklubb
* Centaur, AA, britisk selvdrevet luftvern
* Crusader III, AA, britisk selvdrevet luftvern
* Tank, Light AA, britisk selvdrevet luftvern
* Anadolu Ajansı, tyrkisk nyhetsbyrå

## Aa
* Transkribering av bokstaven Å
* Elven Aa i Nord-Frankrike
* Elven Aa i Nederland
* Båtbyggeriet Brødrene Aa i Hyen i Gloppen kommune
* Kantutjevningsmetoden Anti-aliasing
* Forkortelse for Arbeidsgiver-arbeidstaker, som i Aa-registeret
* Aa Saint-Omer Golf Club, golfklubb i Pas-de-Calais i Frankrike
* Aa Saint Omer Open, golfturnering på Europatouren i Frankrike.

### Nordmenn med etternavnet Aa
* Bertel Aa (1919&nspace;2009), båtbygger og forretningsmann som etablerte båtbyggeriet Brødrene Aa
* Brynjar Aa (f. 1960), forfatter og dramatiker
* Olav Aa (1920&nspace;2006), båtbygger og forretningsmann som etablerte båtbyggeriet Brødrene Aa
* Terje Aa, (f. 1961), bridgespiller

* Morten Aa Djupvik (f. 1975), langrennstrener
* Roger Aa Djupvik (f. 1981), langrennsløper

## aA
* attoampere, en SI-størrelse for elektrisk strøm (tilsvarer 10−18 A)

## aa
* Afar (språk) (ISO 639 alpha-2 språkkode) 

## Se også
* Å
* A∴A∴, en magisk orden stiftet av Aleister Crowley
Hallingskeid stasjon

**Hallingskeid stasjon** er en jernbanestasjon på Bergensbanen. Stasjonen ligger i Ulvik kommune mellom Myrdal og Finse. På grunn av værforholdene som råder der på vinterstid, ligger stasjonen inne i et snøoverbygg.

Tog av Type 73 stanser ikke på stasjonen, mens øvrige tog stanser på signal, dvs stå i enden av perrongen og hold ut hånden når toget kjører inn. Det er en del fjellhytter i området, og flere turstier har sitt utgangspunkt ved Hallingskeid. Det er ingen fastboende på Hallingskeid. I 1982 ble Hallingskeid nedgradert til en fjernstyrt stasjon uten fast bemanning.

Sykkelveien Rallarvegen går forbi stasjonen. Det er ikke mye vegetasjon i området, men mange innsjøer, elver og små fosser. Broer og hengebroer kan du også finne her.

På Hallingskeid er det kun Telenor som har mobildekning, og det er ingen mynt- eller korttelefon der. Det er imidlertid en telefon som automatisk ringer opp Myrdal stasjon til bruk for informasjon om tog. Hallingskeid ligger 1&nbsp;110 moh og rundt 322,80 km fra Oslo S, regnet over Roa.

## Branner

Den 22. oktober 1960 brant Hallingskeid stasjon ned. Stasjonsbygning, vokterbolig og en fem hundre meter lang snøoverbygning gikk med. Fire familier med i alt fjorten personer ble dermed husløse. Baneformann Ole Fuglehaug var på kurs i Oslo, mens familien var igjen i fjellet. Først da det var mørkt, nådde den bekymrede Fuglehaug hjem, men alt stod vel til med kone og tre barn. Brannen startet i snøoverbygget hundre meter fra stasjonsbygningen, og i sterk østavind spredte ilden seg raskt. Stasjonsmester Mons Almenningen oppdaget flammene kl 11:55 og varslet Bergen, Myrdal og Finse. Dagtoget fra Bergen var da bare en knapp halvtime unna, og måtte returnere til Voss. Derfra ble passasjerene busset til Haugastøl. 

Slokningsarbeidet var farlig, fordi fat med olje og bensin lå lagret både i snøoverbygget og lagerbygningen. Skinnegangen lå vridd og rødglødende igjen. Etter innsats fra hundre mann som la nye sviller og spor, kunne Bergensbanen gjenåpne bare 24 timer etter brannens start.

I forbindelse med brannen på stasjonen høsten 2008 gikk det flere dager før det kunne gå tog der. Heller ikke vinteren 2007 kunne det gå tog forbi på grunn av et uhell med et tog som hadde kjørt utenfor skinnene midt mellom Hallingskeid og Myrdal stasjon. Den 16. juni 2011 ble stasjonen igjen rammet av brann da det begynte å brenne i snøoverbygget ved Hallingskeid. Et dobbelt togsett av typen NSB type 73 kjørte inn i brannen og tok deretter fyr, men alle om bord ble evakuert før brannen tok tak i togsettet.

## Referanser


## Litteratur
* 
* 
* 

## Eksterne lenker

* Norsk Jernbaneklubb om Hallingskeid
Xandria

**Xandria** er tysk band som kombinerer rock og symphonic metal, og ble grunnlagt av Marco Heubaum i 1994. Etter flere demoer, og stor suksess på en rekke MP3-portaler, ga de ut sitt første studioalbum i 2003, *[[Kill the Sun]]*, som nådde 96.-plass på de tyske hitlistene. Oppfølgeren, *[[Ravenheart]]* fra 2004, var på listene i 7 uker, med 36.-plass som beste plassering. 

## Medlemmer
* Dianne van Giersbergen &ndash; vokalist
* Marco Heubaum &ndash; gitarist
* Philip Restemeier &ndash; gitarist
* Nils Middelhauve &ndash; bassist
* Gerit Lamm &ndash; trommeslager

#### Eks-medlemmer
* Lisa Middelhauve &ndash; vokalist, piano (2000&ndash;2008)
* Kerstin Bischof – vokalist (2009–2010)
* Manuela Kraller &ndash; vokalist (2010–2013)

## Diskografi
* *[[Kill the Sun]]* (2003)
* *[[Ravenheart]]* (2004)
** *Ravenheart* (Singel, 2004)
** *Eversleeping* (Singel/EP, 2004)
* *[[India (album)|India]]* (2005)
* *[[Salomé - The Seventh Veil]]* (2007)
** *Save My Life* (Singel, 2007)
* *Now & Forever - Best of Xandria* (2008)
* *[[Neverworld's End]]* (2012)
* *Sacrificium* (2014)
* *Fire & Ashes* (EP, 2015)

## Eksterne lenker
* 
*
Robert Cecil

**Robert Cecil**er navnet til flere personer:

* Robert Cecil, 1. jarl av Salisbury (1563&ndash;1612), engelsk statsmann og minister for Elizabeth I av England og Jakob I av England
* Robert Gascoyne-Cecil (1830–1903), 3. marki av Salisbury, britisk politiker som var Storbritannias statsminister 1885–86, 1886–92 og 1895–1902.
* Edgar Algernon Robert Gascoyne-Cecil (1864&ndash;1958), 1st viscount Cecil of Chelwood, britisk advokat, politiker og diplomat
AL

**AL**, **Al**, **aL** og **al** kan bety:

## AL
*aksjelag (**A/L**) – en selskapsform.
*Alabama  – en stat i USA.
**Apothekernes Laboratorium* – nå Alpharma.

## Al
* Al (navn) – et fornavn
*aluminium (**Al**) – kjemisk symbol for grunnstoff nummer 13.

## aL

## al
*attoliter  – en SI-enhet for volum lik 10−18 liter.
* kjerneved
AS

**AS**, **As**, **aS** og **as** kan bety:

## AS
* Aksjeselskap (også **A/S**, **A/s**, **a/s**, **A.S.**, **as**)
* Amerikansk Samoa – ISO 3166-1 Alpha-2 kode.
* Aspergers syndrom – en nevrologisk personlighetsvariant

## As
* Arsen – kjemisk symbol for grunnstoff nummer 33.
* As – belgisk kommune.
* Aš – by i Tsjekkia.
* As – romersk mynt verdt 1/16 denarius.

## aS
* attosiemens – en SI-enhet for kapasitans (elektrisk ledningsevne) lik 10−18 siemens.

## as
* attosekund – en SI-enhet for tid lik 10−18 sekund.
AU

**AU**, **Au**, **aU** og **au** kan bety:

## AU
* astronomisk enhet – en lengdeenhet.
* arbeidsutvalg 
* Den afrikanske union

## Au
* Gull – kjemisk symbol for grunnstoffet nummer 79.

## Se også
* .au – toppnivådomene (Australia).
Thorolf Holmboe

**Thorolf Holmboe** (1866–1935) var en norsk maler, illustratør og designer. Han var en populær maler i samtiden. Holmboe var en produktiv kunstner og allsidig formgiver påvirket av fransk art nouveau og tysk jugend. Sammen med Nikolai Astrup var Holmboe den i Norge som var mest påvirket av japonismen.

Han var oppvokst på Alsenøya, Vefsn og Alstahaug. Familien flyttet til Tromsø som tiåring, der faren Othar Ervigius drev kunsthandleri og etablerte Tromsø Kunstforening. Broren Othar Holmboe ble også maler.

Holmboe gikk i lære hos Carl W. Barth. Etter å ha avbrutt Krigsskole i Kristiania i 1886 reiste han til Berlin og ble den siste norske elev av Hans Gude. I 1889 hadde han et studieopphold i Paris på Fernand Cormons privatskole. Han studerte ved Tegneskole i Kristiania under Julius Middelthun.  

Holmboes malerier oppfattes som en del av nyromantikken og er i all vesentlighet landskapsmaleri fra Nord-Norge. Han er representert i Nasjonalgalleriet med flere malerier og Nordnorsk Kunstmuseum med malerier, tegninger og gjenstander som sølvskål, porselensvase og stol. Hans designkarriere avstedkom arbeider innen porselen (vasedekor), plakater med utpreget vegetabilsk ornamentering, samt bokbind i art nouveau (jugend). Holmboe sin kunst hadde innslag av japonisme. Han var også illustratør for 1890-årenes unge diktere, såsom Vilhelm Krag, Johan Bojer og Jonas Lie, og for en kjent utgivelse av *[[Nordlands Trompet]]* (1892).

Holmboe mottok Petter Dass-medaljen i 1912 og ivret for nordlands-kulturen på forskjellige måter.

Han er representert ved flere kunstsamlinger som: 

## Referanser





## Litteratur
* Kristin Halaas: «Thorolf Holmboe – det moderne bildet av Nordland» i *[[Årbok for Helgeland]]* 2006 ISBN 82-90148-66-6
*Anne Aaserud: *[https://urn.nb.no/URN:NBN:no-nb_digibok_2014012906012 Thorolf og Othar Holmboe]* Nordnorsk Kunstmuseum 1996 ISBN 8299168961

## Eksterne lenker
* 
*Verk av Thorolf Holmboe på nasjonalmuseet.no
* Slektsinformasjon om Thorolf Holmboe
*Verk av Thorolf Holmboe på Digitalt Museum
Forhekset

**Forhekset** kan sikte til:

* *[[Forhekset (roman)]]*, en roman av Margit Sandemo.

* *[[Forhekset (film)]]*, amerikansk film fra 2005
Bewitched

***Bewitched*** er en amerikansk situasjonskomedie som ble sendt på ABC fra 17. september 1964 til 25. mars 1972. Den ble skapt av Sol Saks og hadde Elizabeth Montgomery, Dick York (1964–1969), Agnes Moorehead og David White i hovedrollene. Dick Sargent erstattet en syk York i de tre siste sesongene (1969–1972). Serien handler om en heks som gifter seg med en vanlig mann og bestemmer seg for å leve som en klassisk husmor i forstaden.

I 2002 ble *Bewitched* rangert som den 50. beste TV-serien på listen «TV Guide's 50 Greatest TV Shows of All Time». I 1997 rangerte samme magasinet episoden «Divided He Falls» fra sesong to til den 48. beste episoden på listen «TV Guide's 100 Greatest Episodes of All-Time».

## Handling
Heksen Samantha (Elizabeth Montgomery) møter og gifter seg med Darrin Stephens (opprinnelig Dick York, senere Dick Sargent), en helt vanlig mann. Samantha bestemmer seg for å avkall på kreftene sine og bli en klassisk husmor i forstaden. Familien hennes misliker imidlertid blandingsekteskapet og skaper stadig utfordringer i ekteparets liv. Heksene og deres mannlige kolleger, trollmenn, lever vanligvis ekstremt lange liv. Samtidig som Samantha kan se ut til å være en ung kvinne, tyder mange episoder på at hun egentlig er hundrevis av år gammel. For å holde deres eget samfunn hemmelig, unngår heksene å vise de magiske kreftene sine foran andre dødelige mennesker - bortsett fra Darrin, som allerede er klar over heksenes eksistens. Men effekten av trolldommene deres - og Samanthas forsøk på å skjule deres overnaturlige opphav for vanlige mennesker - driver handlingen fremover i de fleste episodene.

Hekser og trollmenn bruker vanligvis forskjellige fysiske bevegelser, sammen med deres besvergelser. For å utføre magi, rykker Samantha ofte i nesen for å lage en trylleformel. TV-serien benytter spesielle visuelle effekter og blir ofte akkompagnert av musikk, for å fremheve en slik handling mest mulig. Episodene begynner ofte med at Darrin blir forhekset, noe som skaper kaos med mennesker i livet hans, som sjefen, kunder, foreldre eller for naboene. På slutten av episoden omfavner Samantha og Darrin hverandre, etter å ha overvunnet de utspekulerte forsøkene på å skille dem.

## Skuespillere
* Elizabeth Montgomery som Samantha Stephens
* Dick York (sesong 1 til 5) og Dick Sargent (sesong 6 til 8) som Darrin Stephens
* Agnes Moorehead som Endora.
* David White som Larry Tate

## Filmversjon

*Bewitched* var inspirasjonen bak filmen *[[Forhekset (film)|Forhekset]]* (2005), med Nicole Kidman og Will Ferrell i hovedrollene. Den handler om den arrogante, mislykkede Hollywood-skuespilleren Jack Wyatt (Ferrell), som får sjansen til et comeback i rollen som Darrin i en nyinnspilling av *Bewitched*. Det forutsetter at han finner den perfekte kvinnen til å spille Samantha. Han velger ukjente Isabel Bigelow (Kidman), som er en virkelig heks. Nora Ephron både regisserte, produserte og skrev manus til *Forhekset*. Filmen ble negativt mottatt av de fleste kritikere og var en økonomisk skuffelse. *[[The New York Times]]* kalte filmen «en fullstendig katastrofe».

## Referanser




## Eksterne lenker
*
Store gutter gråter ikke

***Store gutter gråter ikke*** er en norsk dokumentarfilm fra 1995 regissert av Sigve Endresen.

Dokumentaren følger åtte menn i alderen 20 til 30 år gjennom sju måneder. Alle åtte soner lange fengselsstraffer og har søkt seg til C-3, en avdeling i Oslo fengsel hvor Tyrilistiftelsen og fengselet driver rehabiliteringsprosjektet «Stifinnern». Målet med «Stifinnern» er at de åtte mennene skal bli i stand til å bryte med livet som kriminell og med bruken av illegale rusmidler. I løpet av de sju månedene har de åtte innsatte ulike opplevelser både i fengselshverdagen, på permisjoner fra fengselet og på ekskursjoner som ledd i «Stifinnern»-opplegget. Dokumentaren skildrer også soningsflukt og hva som skjer før ny pågripelse.

Filmen hadde kinopremiere i 1995, og over 70&nbsp;000 mennesker så den på kino det første året. Filmen kom på DVD i 2006 og ble brukt i skoleundervisningen som ledd i det forebyggende arbeidet mot narkotika. Det fulgte et undervisningsopplegg med filmen, med elever i 10. klasse eller eldre som målgruppe.

## Referanser


## Eksterne lenker
*
Sigve Endresen

**Sigve Endresen** (født 12. november 1953 i Stavanger) er en norsk filmprodusent og regissør av dokumentarfilmer. Han grunnla og har siden ledet det norske filmproduksjonsselskapet Motlys.

For filmene har han mottatt en rekke priser. I 1998 fikk Sigve Endresen Aamot-statuetten, norsk films høyeste utmerkelse. For filmen *[[Nord (film)|Nord]]* fra 2009 vant han sammen med  Kanonprisen 2009 i klassen beste produsent. Han ble også nominert i samme klasse under Kanonprisen 2011 for *[[Oslo, 31. august]]* sammen med  og .

Sammen med Aslaug Holm regisserte han filmen *[[Generasjon Utøya]]* som hadde premiere i 2021. I filmen følger de fire unge kvinner som overlevde massedrapene på Utøya og som har valgt å fortsette sitt politiske engasjement. Filmen ble tildelt Human-prisen i 2021 og ble nominert til Amandaprisen 2021 i klassen beste norske kinofilm og beste dokumentarfilm.

## Filmografi (utvalg)
* 1989: *[[For harde livet]]* (dokumentarfilm)
* 1991: *[[Byttinger]]* (spillefilm)
* 1995: *[[Store gutter gråter ikke]]* (dokumentarfilm)
* 1998: *[[Leve blant løver]]* (dokumentarfilm)
* 2002: *[[Vektløs (film)|Vektløs]]* (dokumentarfilm) – filmen følger sangeren Kari Iveland mens hun spiller inn musikkalbumet *[[Vektløs]]*; filmens hovedtema er Ivelands kamp mot anoreksi 
* 2005: *[[Alt for Norge (TV-serie, 2005)|Alt for Norge]]* (dokumentarfilm)
* 2009: *[[Nord (film)|Nord]]* (spillefilm) – produsent
* 2011: *[[Jeg reiser alene]]* (spillefilm) – produsent
* 2011: *[[Oslo, 31. august]]* (spillefilm) – produsent
* 2021: *[[Generasjon Utøya]]* (dokumentarfilm) – regissør og produsent

## Referanser


## Eksterne lenker
*
Texelaar

**Texelaar** er en sauerase av crossbredtypen, fremavlet i Nederland og nordvest Tyskland.

Rasen er hvit med svart nese og svarte klauver. Den er kjent for å ha god kjøttfylde og ulla er normalt ganske kort og margholdig. Texelsauen har også lav fruktbarhet.
Skyter meg julaften

**«Skyter meg på julaften»** er en kult-hit som ble fremført i dokumentarfilmen *[[Store Gutter Gråter ikke]]*, der Per Bergersens «Kyssing» ble fremført i en ny versjon hvor Trond Erik Henriksen hadde skrevet ny melodi til teksten.

Sangen ble senere lansert på en CD til støtte for Nei Til Narkotika, under tittelen «Skyter meg på juleaften».

## Eksterne lenker
* Gratis nedlasting av låten
Koeffisient

En **koeffisient** (av latin *coefficere*, «medvirkende») er et matematisk uttrykk knyttet til et annet tall eller en variabel som representerer den. Koeffisienten kan være et parameter (matematikk), et indeksnummer (fysikk, økonomi) eller en faktor (kjemi).

## I matematikk
I matematikken er en koeffisient en faktor som tilhører et bestemt objekt, for eksempel en variabel eller basisvektor. Innen algebra defineres dette som det tallet som står foran bokstavuttrykket.

Normalt vil gjenstander og koeffisienter indekseres i samme rekkefølge, slik som i uttrykk som 

:a_1x_1 + a_2x_2 + a_3x_3 + ... \,

utgjør *a*n koeffisienten til variabelen *x*n for *n* = 1, 2, 3, ...

For eksempel vil koeffisienten i et uttrykk som 9*x*2 være 9.

## I fysikk
I fysikken er en koeffisient som regel en fysisk, bestemt faktor. Til forskjell fra i matematikken forekommer det som regel bare én koeffisient av et visst slag innen de enkelte fysiske uttrykkene. Koeffisienter med en viss fysisk betydning blir vanligvis betegnet med samme bokstav (muligens brukt slik indekser blir brukt innen matematikken, der flere koeffisienter av samme betydning forekommer i et sammensatt fysisk uttrykk).

Noen eksempler på fysiske koeffisienter er brytningsindeks (betegnet med *n*), friksjonskoeffisienter (betegnet med μ), utvidelseskoeffisienter (betegnet med α) og temperaturkoeffisienter (som også kan betegnes med α).

## I kjemi
En koeffisient er i kjemien et nummer plassert foran et uttrykk i en kjemisk ligning som indikerer hvor mange partikler som er en del av reaksjonen. I formelen 

:2H_2 + O_2 \rarr 2H_2O 

er for eksempel tallene *2* foran H_2 og H_2O koeffisienter.

## Øvrig
Også innen andre områder der matematiske modeller brukes (som f.eks. innen økonomi) brukes benevnelsen koeffisienter.
Per Ramvi

**Per Ramvi** (født 1952) var universitetsdirektør ved Universitetet i Stavanger, i en åremålsperiode fra 2005 til 2011. 

Ramvi startet sin karriere som konsulent hos Fylkesmannen i Rogaland (1978–1980) og Arbeidsdirektoratet (1978). Deretter jobbet han som førstekonsulent og konstituert byråsjef i Kommunal- og arbeidsdepartementet (1980–1983). Fra 1983 til 1986 var han kontorsjef ved Rogaland distriktshøgskole, som senere ble en del av Universitetet i Stavanger.

I perioden 1986 til 2000 hadde Ramvi ulike lederstillinger ved International Research Institute of Stavanger (IRIS), tidligere kjent som Rogalandsforskning, blant annet som direktør for petroleum og konserndirektør med ansvar for kommersielle forhold. Fra 2000 til 2005 var han administrerende direktør i PETEC Software & Services AS.

Etterpå stillingen som universitetsdirektør, fortsatte han ved universitetet som spesialrådgiver for innovasjon og nyskaping frem til 2021.

Han har hatt flere styreverv, blant annet som styreleder for Validé AS (2015–2019) og Prekubator TTO AS (2008–2019). Ramvi har også vært styreleder for Tou Scene AS (2011–2022), Fortou AS (fra 2016), ØST AS (fra 2014), Allservice AS (2020–2024) og T-Time Vinyl Plant AS (2019–2024), samt styremedlem i flere andre organisasjoner innen kultur og innovasjon.

Per Ramvi er sønn av prosten Ivar Ramvi.

## Referanser


## Eksterne lenker
* Personalia
Ivar Langen

**Ivar Langen** (født 21. desember 1942) er professor emeritus ved Institutt for konstruksjonsteknikk og materialteknologi ved  Universitetet i Stavanger. Langen var rektor ved Universitetet i Stavanger fra 2003 til 2007. 

## Referanser


## Eksterne lenker
* 
* 
* Langens personalia (kontakt og CV)
Cartoon Network

**Cartoon Network** er en amerikansk TV-kanal drevet av Turner Broadcasting System som sender amerikanske animerte TV-serier.

## Eksterne lenker
*
Arna stadion

**Arna Stadion** er et idrettsanlegg i Ytre Arna i Bergen. Idrettsanlegget ble opprinnelig bygget som et tilbud til arbeidere ved Arne Fabrikker i Ytre Arna, og ble plassert på et flatt myrområde på Gaupås ovenfor den bratte industribygden. Arna Turn og Idrettslag (1889) var klubben som i hovedsak hadde tilhørighet til anlegget. Anlegget har full gressmatte, løpebane (grus) og tre treningsfelt hvorav ett med gress. 

Arna Stadion var hjemmebanen til toppserielaget Arna-Bjørnar Fotball frem til Arna Idrettspark sto ferdig i august 2010.

## Referanser
Klatremus i knipe

***Klatremus i knipe*** er en animasjonsfilm av Ivo Caprino fra 1955, basert på figurene fra Thorbjørn Egners fortelling om Klatremus og de andre dyrene i Hakkebakkeskogen.

Filmen er en reklamefilm om banksparing, produsert på oppdrag fra De Nordiske Sparebanker. Historien er at Klatremus har latt seg overtale av Bestemor Skogmus til å spare nøtter i skogens lokale Sparebank. Da han senere får ødelagt gitaren, viser det seg at sparingen, og rentene, gjør ham i stand til å kjøpe en ny gitar. Historien «ble så snusfornuftig, påtrengende oppdragende og fjernt fra Klatremus' korttenkte natur at det var vanskelig å forestille seg hvorfor Egner lot det skje. Filmen var et like sørgelig kapittel som *[[Karius og Baktus (film)|Karius og Baktus]]* var stor og uforglemmelig kunst.»

Figurenes stemmer ble gitt av The Monn Keys, mens Egner selv var fortellerstemmen.

Spilletid: 15 min.

## Medvirkende
* Regi og produksjon: Ivo Caprino
* Foto: Finn Bergan
* Manus: Thorbjørn Egner
* Musikk: Christian Hartmann, Thorbjørn Egner
* Dukker: Ingeborg Gude
* Lydproduksjon: Sandrew Ateéljerna, Stockholm
* Teknikere: Willy Gabrielsen, Bjarne Sandemose

## Referanser


## Eksterne lenker
* 
* ''Klas Klättermus i knipa'', filmen  i svensk versjon
Den standhaftige tinnsoldat (film)

***Den standhaftige tinnsoldat*** er en norsk-dansk animert kortfilm fra 1955 basert på Hans Christian Andersens eventyr *[[Den standhaftige tinnsoldat (eventyr)|Den standhaftige Tinsoldat]]* fra 1838 og laget til forfatterens 150-årsjubilum.

Filmen gikk som forfilm på kino på 1950-tallet.

## Medvirkende
*Regi, manus og produksjon: Ivo Caprino
*Produsent: Dansk Kulturfilm
*Dukker: Ingeborg Gude (Ingse Gude)
*Foto: Finn Bergan
*Forteller: Arne Bang-Hansen
*Tekniker: Willy Gabrielsen
*Musikk: Leif Kayser
*Smed: Mario Caprino

## Referanser


## Eksterne lenker
*
Tim og Tøffe

***Tim og Tøffe*** er en norsk animert (dukkefilm) barnefilm fra 1949, regissert, skrevet og produsert av Ivo Caprino (hans debut). Filmen hadde premiere 27. januar 1949.
## Medvirkende
* Regi, manus, produksjon: Ivo Caprino
* Assistenter: Liv Helén Bredal, Hanne Hemsen
* Dukker: Ingeborg Gude, Ivo Caprino
* Drakter: Ruth Stang Lund
* Kamera: Finn Bergan
* Klipp: Bengt Sommerschield
* Musikk: Gunnar Sønstevold
* Oppdragsgiver: Norsk Film A/S

## Eksterne lenker
* 
* Presentasjon av filmen på www.caprino.no
Omar Bakri Mohammad

**Omar Bakri Mohammad**, arabisk: **عمر بکری محمد** (født 1958 i Syria) er en muslimsk geistlig leder knyttet til flere fundamentalistiske islamistisk organisasjoner, deriblant Det muslimske broderskap. Han flyttet til Storbritannia i 1985 og fikk der innvilget politisk asyl. Etter 9. september 2001 har han vært mye i britisk offentlighet i forbindelse med islamistisk terror. Han forutså bombeattentatet i London i 2005 ett år i forveien. 12. august 2005 ble han nektet innreise til Storbritannia etter å ha vært utenlands, etter initiativ fra den britiske innenriksminister Charles Clarke, fordi Mohammads tilstedeværelse i Storbritannia var “not conducive to the public good”.http://www.timesonline.co.uk/article/0,,22989-1733144,00.html 

I februar 2006 tok han til orde for at tegnerne som hadde laget satiriske tegninger om profeten Muhammed som ble trykket opprinnelig i danske Jyllands-Posten, bør henrettes.

## Referanser


## Eksterne lenker
* Vil henrette tegnerne
Veslefrikk med fela (film)

***Veslefrikk med fela*** er en norsk animert kortfilm fra 1951 regissert av Ivo Caprino. Den er basert på Peter Christen Asbjørnsens eventyr med samme navn. Dette var den første dukkefilmen Ivo Caprino laget som hentet sitt emne fra norske folkeeventyr. Noe slikt hadde ingen gjort før ham, men Caprino var da også oldebarn av kunstmaleren, Hans Gude, som påtok seg ansvaret for den første gjennomillustrerte utgaven av Norske Folkeeventyr, som utkom i 1879. Som takk valgte også Asbjørnsen å dedikere utgivelsen til Gude.

*Dagbladet*s filmanmelder, Arne Hestenes mente Norge forspilte en stor sjanse ved ikke å sende denne dukkefilmen til filmfestivalen i Cannes i mai 1952. Senere samme år vant den en førstepris på barnefilmfestivalen i Venezia. Etter dette skrev Arne Bang-Hansen med en viss sarkasme: "Den nye kunstarten måtte til Italia før det ble virkelig sus og brus i laurbærene". Og filmen vakte oppsikt. Da Ingmar Bergman flere år senere besøkte Caprinos filmstudio ba han spesielt om å få med seg filmen om Veslefrikk til sin private filmsamling. Den ble filmet i Gevacolor.

## Medvirkende
*Regi, manus og produksjon: Ivo Caprino
*Dukker: Ingeborg Gude
*Lyd: Robert Heuch
*Foto: Finn Bergan
*Assistent: Sverre Bergli
*Klipp: Jan Erik Düring
*Laboratorium: Nordisk Film A/S
*Musikk: Gunnar Sønstevold
*Tekniske assistenter: Trygve Rassmusen, Willy Gabrielsen
*Oppdragsgiver: Norsk Film A/S

## Referanser


## Litteratur
*

## Eksterne lenker
* Ivo Caprinos filmer
*
Birds åpning

**Birds åpning** er en sjakkåpning som defineres av åpningstrekket 
*1. f4 (diagram 1)

Den er oppkalt etter den engelske mesteren Henry Bird. Ifølge ChessBase er 1.f4 det 7. mest populære åpningstrekket av de 20 mulige. Det er mindre populært enn 1.c4, mye fordi 1.f4 innebærer en liten svekkelse av kongestillingen. Den danske stormesteren Bent Larsen er en av spillerne som sporadisk har brukt Birds åpning i turneringspartier.

Svarts vanligste svar på 1.f4 er 
*1. ...d5 
og en stilling som ligner på Hollandsk oppstår. Hvit vil ofte satse på løperutvikling til b2 for å gi mer støtte til e5-feltet. Andre populære svar er 
*1. ...g6 
som hindrer hvit fra å utvikle løperen til b2, og 
*1. ...Sf6 
som er et naturlig utviklingstrekk som ikke erklærer hvordan bøndene skal plasseres. 

## Froms gambit

Et mer drastisk svar er *Froms gambit*, etter den danske mesteren Severin From 
*1. ...e5!?
Denne åpningen inneholder åpningsfellen 
**2. fxe5 d6 
**3. exd6 Lxd6 
**4. Sc3?? (her er 4.Sf3 nødvendig) Dh4+ 
**5. g3 Dxg3+
Svart ofrer her dronningen, for å rydde hvits h-bonde av veien slik at svartfeltsløperen senere kan besette det samme feltet (g3) uten å bli truet av denne bonden, og dermed oppnå å sette den hvite kongen matt.
**6. hxg3
Dette var det eneste lovlige trekket hvit kunne gjøre. Kongen står i sjakk, og da må den flyttes, brikken som setter kongen sjakk må slåes, eller sjakken må oppheves ved at en annen brikkes settes mellom kongen og brikken som setter kongen sjakk (hvis ikke dette er en springer). Her var det kun h-bonden som kunne slå brikken som stiller den hvite kongen i sjakk. 
**6. ... Lxg3 matt (diagram 2).

## Annet

Vær oppmerksom på at Birds åpning innebærer en risiko for en annen åpningsfelle som kan føre til en rask matt. Se **[[Sjakkåpning#Matt i åpningen| matt i åpningen]]** om idiotmatten.
Oddbjørn By

**Oddbjørn Vegard By** (født 1981) er en norsk «hukommelsesutøver»

By kan memorere en kortstokk på 43 sekunder, har deltatt i internasjonale mesterskap innen grenen og er Grand Master of Memory. 14. februar 2006 satte han verdensrekord i memorering av flest siffer på ett minutt. Han memorerte denne tallrekken på 72 siffer og gjenkalte alt korrekt:
5081437342314775418552782999511263151696136284098040986216227157825491052. Resultatet var fire siffer bedre enn doktor Gunther Karstens gamle rekord.

## Bibliografi
* 2006 – *MEMO. Den enkleste veien til bedre hukommelse*
* 2006 – *MEMO håndboka – Den enkleste veien til bedre eksamen*
* 2011 – *Bedre hukommelse: Best of Memo*
* 2011 – *Memo Globus – Lær geografi effektivt*
* 2012 – *Slik gir du ut på eget forlag*
* 2013 – *Memo - lær italiensk*
* 2014 – *7 historier du aldri glemmer*
* 2016 – *Memo Medisin*

## Privat
Oddbjørn By har spilt volleyball og sandvolleyball for Førde volleyballklubb og BSI, og la ifølge bloggen opp etter niendeplass i NM 2012. Han har også spilt bordhockey, med 20. plass i NM 2006 som beste resultat.

## Referanser


## Eksterne lenker
* 
*
Carina Dahl

**Carina Jeanette Dahl** (født 1985) er en norsk sanger, låtskriver, tidligere modell og reality-TV-deltaker.

## Bakgrunn
Dahl startet som modell og var aktiv som glamourmodell på 2000-tallet, blant annet kåret til «Årets gatebilbabe» i 2005. Hun satset også på musikk og har deltatt i Melodi Grand Prix tre ganger (2011, 2013 og 2019) uten å nå finalen. I fem år bodde hun i Sverige, hvor hun samarbeidet med plateselskapet TMC Entertainment og ga ut debutalbumet *Hot Child* i 2010, før hun flyttet tilbake til Norge i 2012 og signerte med daWorks Records.

Dahl fikk Spellemannprisen 2023 i klassen festmusikk og har vært nominert flere ganger. Hun har også deltatt i TV-programmer som *Big Brother*, *[[Tigerstaden (TV-serie)|Tigerstaden]]*, *[[MasterChef]]*, *[[71° nord]]*, *[[Stjernekamp]]* (2021) og *[[Kompani Lauritzen]]* (2023).

Hun er datter av musikeren Morten «Diesel» Dahl fra heavy metal-bandet TNT.

## Diskografi
### Album
**[[Hot Child]]* (2010, TMC)
**Hurricane Lover - Acoustic Sessions* (2015, daWorks) 
#«Hurricane Lover», duett med Agnete Saba 3:27
#«Indistructable» 3:18 
#«Champions» 3:19
#«Save the World» 3:33
#«Somethin' Stupid», duett med Diesel Dahl 2:28
#«Hurt Me Again» 3:54
#«Little Bad Girl» 3:11
#«Sleepwalking» 3:03

### EP-er
**Screw Remixes* (2010, TMC)
**I Don't Care - EP* (2013)

### Singler
* «Screw / Song Stuck» (19. okt. 2009, TMC)
* «Crash Test Dummy» (25, aug. 2010, TMC)
* «Guns & Boys» (2011, TMC)
* «NLTO (Not Like the Others» (2012, daWorks)
* «Sleepwalking» (2013, daWorks)
* «Sleepwalking - Rykkinnfella Remix» (2013, daWorks)
* «I Don't Care» (2013, daWorks)
* «If That's The Only Way» (2013, daWorks)
* «We Are Who We Are» (2013, daWorks)
* «It Gets Better» (2014, daWorks)
* «Be My Lover» (2014, daWorks)
* «(Come A Little) Closer» (2015, daWorks)
* «Hurricane Lover», duett med Agnete Saba (2015, daWorks)
* «Champions» (2015, daWorks)
* «Burning» (2015, daWorks)
* «Hot Crush (Coming Home With Me)», sammen med Östberg (2016, daWorks)
* «You On Me» (2017, daWorks)
* «Despacito», duett med Adrian Jørgensen (2018, daWorks)
* «Waste No Time» (2018, daWorks)
* «Hold Me Down» (2019)
* «Du og Æ» (2019)
* «Bikinin» (2019)
* «Få mæ hjæm» (2020)
* «Shallow (Så ekte nå)», duett med Åge Sten Nilsen (2020, Generation),
* «Sirkus» (2020)
* «Rompa mi», duett med Linni Meister (2020)
* «Mammagutt» (2020)
* «Jeg så mamma kysse nissen» (2020)
* «Toppen av Norge» (2021)
* «På frifot» (2021)
* «Helt OK» (2021)
* «Traktorita», sammen med TuVeia (2021)
* «Kjæresten din» (2021)
* «Om du dro ifra mæ» (2021)
* «Den fineste Chevy'n» (2021)
* «Mamma» (2022)
* «En gang te» (2022)
* «(æ e ikke) SJALU» (2022)
* «Te æ ser dæ igjen» (2022)
* «Himmel på jord» (2022)
* «Best på fest» (2023)

## Priser og nominasjoner

## Listeplasseringer

Sist oppdatert per 17.08.23

## TV

## Referanser


## Eksterne lenker
* 
*
Lirey

**Lirey** er en kommune i departementet Aube i regionen Grand Est nord i Frankrike.

I middelalderen lå det her et kloster for augustinerkorherrene, og det kledet som i dag er kjent som likkledet i Torino (ettersom det oppbevares i den katolske katedralen i italienske Torino i Piemonte) ble i sin tid oppbevart der.

## Befolkningsutvikling
***Antall innbyggere i kommunen Lirey***

## Referanser


## Eksterne lenker
*
Treperiodesystemet

**Treperiodesystemet** er betegnelsen på en kronologisk inndeling av tidsperiodene steinalderen, bronsealderen og jernalderen. Begrepet ble innført av den danske arkeologen Christian Jürgensen Thomsen på begynnelsen av 1800-tallet.  Etter en redegjørelse i boken *Ledetraad til Nordisk Oldkyndighed* i 1835, dannet begrepet grunnlaget for inndelingen av forhistorisk tid i hele Europa. Inndelingen bygde på idéen om teknologiske fremskritt, og selv om systemet er pedagogisk forståelig, er det ikke allmenngyldig eller uten svakheter.

Begrepet er laget for å beskrive Europas historie, og kan ikke uten videre overføres til alle deler av verden. For eksempel brukte man i Amerika ikke jern før etter 1492, og i Australia først på 1700-tallet. Begge steder var innføringen av dette metallet et resultat av europeisk kolonisering. Inndelingen i stein-, bronse- og jernalder er da ikke anvendelig, og man velger andre begreper for å dele inn historien.

## Referanser
Gjelle

**Gjeller** er et pusteorgan (for noen arter også fødeopptaksorgan) hos fisk og andre vannlevende organismer. De har to hovedoppgaver; gassutveksling og væskebalanseregulering. Gassutvekslingen består i å tilføre blodet oksygen fra vann og skille ut karbondioksid. Væskebalanseregulering består i å ta opp og skille ut salt for å sørge for at kroppens saltinnhold er forsvarlig.

Hos brusk- og beinfisker (gnathostomer) sitter det respiratoriske vevet på gjellebuer foran svelget. Bruskfisker tar inn vann både via munnhulen og gjelleåpningene (såkalte *dorsale spirakler*). Vannet presses over gjellebuene på to måter. Enten gjennom at muskler i munnhulen komprimerer volumet, eller at fiskene svømmer med åpen munn og lar vanntrykket drive den respiratoriske vannstrømmen. Beinfisker har et gjellelokk (*operculum*) som sammen med muskulaturen i munnhulen skaper trykkforandringer gjennom at vann suges inn i munnhulen og presses ut over gjellebuene.

Gjellene består av flere gjellebuer som er delt i flere tynne utposninger. I gjellebuene går det mange små blodårer som kan ta opp og gi fra seg gasser. Dette er basert på motstrømsprinsippet. I hårrørsårene, der gassutvekslingen foregår, strømmer blodet i motsatt retning av vannet. Dermed kan opptil 80% av oksygenet i vannet overføres til blodet i gjellene.

## Se også
* Fiskens anatomi

## Eksterne lenker
*
Sekstillion

En **sekstillion** er tallet **10<sup>36</sup>**, eller **1&nbsp;000&nbsp;000&nbsp;000&nbsp;000&nbsp;000&nbsp;000&nbsp;000&nbsp;000&nbsp;000&nbsp;000&nbsp;000&nbsp;000**.

**Sillion** er det samme tallet. Franskmannen Nicolas Chuquet anses som oppfinner av navnesystemet med eksponenter av millioner, som har gitt navn til dette tallet. I hans bok, *Triparty en la science des nombres*, kalte han tallet sixlion, som på fransk uttales "sillion".

En **sekstilliondel** er **10<sup>-36</sup>**.

Det engelske ordet *sextillion* betyr «trilliard».

## Se også
* Den korte og den lange skalaen for store tall

## Referanser
Gianduia

**Gianduja** er en av maskene som blir brukt i italiensk Commedia dell'arte. Denne representerer som oftest byen Torino (og ellers generelt sett regionen Piemonte).
Masken skal illustrere en ærlig bonde fra landsbygda i Piemonte med en viss forkjærlighet for vin, gastronomi og vakre jenter, mens han er fullstendig trofast til kjæresten Giacometta, som vanligvis representeres av en søt jente.

Giandujas opprinnelse er fra Callianetto, et område mellom byene Torino og Asti. Navnet lyder *«Gian d'la dojia»* på piemontesisk, og betyr omtrent *«Johan som setter pris på god vin»*. Noe som også mange fra Piemonte gjør. Karakteren Gianduja ble opprinnelig laget som marionett og den er nå Torinos offisielle «karnevalskonge». Gianduja er normalt kledt i en trekantet hatt, en brun jakke med røde kanter og han er i godt humør.
Grua

**Grua** er et tettsted i Lunner kommune på Hadeland i Akershus. Tettstedet har  innbyggere per 1. januar , og ligger omtrent seks kilometer sørøst for kommunesenteret Roa og ca. 54 kilometer nord for Oslo. Det er et gammelt gruvested, derav navnet. 
 
Grua har et idrettslag som heter Grua UIL og har en lokal kirke bygd i 1924.

Store deler av Grua ble bygd på 1970 og -80-tallet. I begynnelsen var det nesten bare bebyggelse rundt jernbanestasjonen. Det første massive boligfeltet ble bygget på 1980-tallet. Feltet består av mange små tomannsboliger i rekke. Feltet ble også starten på den nye skolen.

Grua stasjon på Gjøvikbanen ble åpnet i 1901. Stasjonen ligger ved Hadelandsvegen og har adkomst til tur- og skiløyper i Nordmarka.

Ved Grua ligger Østhagan landskapsvernområde med jerngruve som er nevnt første gang i 1538. I området finnes også flere gruver, kalkbrudd og kalkovner. Området har rik kalkflora og interessant geologi.

## Se også
*Hadeland Bergverksmuseum

## Referanser
Kulturhuset Sentrum

**Kulturhuset Sentrum** i Ytre Arna i Bergen kommune er et av landets største lagsdrevne kulturhus. Siden 1973 har huset vært eid av Interesseselskapet Samhold, som består av frivillige lag og organisasjoner. Selve huset ble bygget av Arne Fabrikker. Etter noen års planlegging ble grunnsteinen nedlagt 24. mai 1895. 

Huset stod på det nærmeste ferdig i 1946, og ble da tatt i bruk som administrasjonsbygg for trikotasjefabrikken Arne Fabrikker. I 1951 ble Bernhard Greves freskomaleri i festsalen ferdig, en komposisjon med motiver fra nordisk mytologi, fra skapelsen til ragnarok. Dette ble feiret med en stor innvielsesfest.

Kulturhuset Sentrum blir brukt til arrangementer av ulike typer, og Bergen offentlige bibliotek har en filial i bygget. Storsalen har plass til ca. 330 personer i konsertoppsett.

## Referanser
Smiskaret

**Smiskaret** er et boligområde i Malvik i Trøndelag, vest for tettstedet Hommelvik. Utbyggingen av området startet i 1987, og tomtene ble fordelt av et kommunalt tomteselskap, ved loddtrekning mellom de interesserte.

## Eksterne lenker
* Hjemmesiden
Holi

**Holi** er en hinduistisk høytid som også kalles «fargefestivalen» eller «kjærlighetsfestivalen». Det er en teaterfestival som assosieres med gudene Shiva og Krishna. Festivalen har religiøse røtter, men det er lite religiøs aktivitet i feiringen. Den feires i månedskiftet februar/mars; den første dagen kalles Holika Dahan eller Chhoti Holi, og den andre festivaldagen kalles Rangwali Holi, Dhuleti, Dhulandi eller Dhulivandan.

Holi er en av de mest intense hinduistiske festivalene, preget av mye humor. Selv ikke de mest strikte reglene for samkvem mellom kastene gjelder under denne festivalen. Holi kalles også «fargefestivalen», og man feirer den blant annet ved å kaste farger på hverandre. Mest normalt er å helle vann over seg først og så kaste fargepulver på hverandre i alle slags farger. Holi er en feiring av skapelse og fornyelse.

Holi-festivalen markerer starten på våren, og feires med stor entusiasme og innlevelse over hele verden. Tradisjonelle skillelinjer som kaste, kjønn, status og alder blir satt til side i en storslått feiring av våren og jordens fruktbarhet. 

Fargene skal symbolisere at det skal bli et friskt år med et mangfold av fargerike planter. Helsemyndighetene advarer mot farlige kjemikalier under feiringen, og har gjennom store annonsekampanjer bedt den feststemte befolkningen bruke fargestoffer som ikke er helseskadelige.

## Bildegalleri

Fil:Holi - Festival of Colors 2014.jpg|Holi-feiring foran Sri Sri Radha Krishna-tempelet i Spanish Fork i Utah, USA i 2014 
Fil:Farbpigmente für das Holi-Fest Festival, Ajmer Rajasthan Holi 2007.jpg|Fargepigmenter til salg før Holi-feiringen i Ajmer Rajasthan i 2007 


## Referanser
Lasurstein

**Lasurstein** eller **lapislasuli** (latin: *lapis lazuli*, «himmelblå stein») er en dypblå stein. Dens kjemiske formel er Na3Ca(Al3Si3O12)S.

Lasurstein er blitt verdsatt siden antikken for sin dypblå farge, og fordi den lett lar seg polere, er den mye brukt som smykkestein. Den er også blitt brukt i mosaikk og temperafarger og av og til i oljemaling. Men den bruken opphørte da man fant en metode for å lage syntetisk blåfarge, prøyssisk blå (berlinerblå, pariserblå) eller såkalt fransk ultramarin.

De eldste gruvene finnes i Afghanistan, i provinsen Badakhshan i elvedalen hvor elven Kokcha, som er en sideelv til Amu-Darja, renner. Disse gruvene har blitt drevet i mer enn 6000 år, og var en viktig handelsvare i blant annet oldtidsbyen Ur.

## Referanser


## Eksterne lenker
* «Lazurite Mineral Data», *Webmineral.com*
Fossilt brensel

**Fossilt brensel** er hydrokarbonholdige stoffer som kull, olje, naturgass, oljeskifer og tjæresand. De finnes i jordskorpen, og utvinnes som en kilde til energi ved forbrenning. Alternativt kunne de vært brukt som råstoff for blant annet plastproduksjon. Utnyttelsen av fossilt brensel har vært avgjørende for den industrielle utviklingen. Petroleum er en fellesbetegnelse for olje og naturgass. *Fossilt brensel* er altså petroleum + kull.

Når elektrisitet dannes fra forbrenning av fossilt brensel blir ofte en turbin brukt. I gamle turbiner ble ofte damp direkte fra forbrenningen brukt til å drive turbinen, i nyere turbiner drives de av avgassene til forbrenningen direkte.

Med global modernisering i det 20. og 21. århundre har energibehovet (spesielt behovet for bensin som blir utvunnet fra olje) vært årsaken til mange regionale og globale konflikter. En global bevegelse i mot fornybar energi for å møte de økte globale energibehovene.

Forbrenningen av fossilt brensel av mennesker er den største kilden til karbondioksidutslipp, den viktigste av drivhusgassene som forårsaker global oppvarming. En liten andel av hydrokarbonbaserte brenseler er biobrensel.
Bob Latchford

**Robert Dennis «Bob» Latchford** (født 18. januar 1951 i Birmingham i England) er en fotballspiller som tidligere har spilt for Birmingham City, Everton FC, Swansea City og .

Latchford hadde sine fremste kvaliteter i luften, men var også god langs bakken. Dessuten var han rask, særlig på kortere distanser, til tross for at han var storvokst. Han opplevde aldri nevneverdig suksess i form av medaljer og trofeer i noen av klubbene han spilte for, men han betegnes som en hardtarbeidende spiller som scoret jevnt gjennom hele karrieren.

Han startet karrieren i Birmingham City og lagde store overskrifter da han i 1974 ble solgt til Everton FC i en handel som tok senere Everton-manager Howard Kendall motsatt vei. Overgangssummen var på den gang svimlende £&nbsp;350&nbsp;000, noe som gjorde ham til tidenes dyreste britiske spiller. På Goodison Park var Bob Latchford toppscorer i seks år på rad og i sesongen 1977/78 oppnådde han evig heltestatus i Merseyside-klubben da han ble toppscorer i engelsk 1. divisjon med hele 30 mål.

«Fat Latch», som var ett av kallenavnene hans, gikk inn i historien som en spiller som aldri var med på å vinne noe som helst i løpet av en ellers suksessrik fotballkarriere. Det nærmeste han kom var en tapt finale i Ligacupen i 1977.

Mange mener det er urettferdig at Latchford aldri fikk flere enn tolv landskamper for England, ettersom han var en av de fremste målscorerne i engelsk fotball på 70-tallet. Hans 30 ligamål i 1977/78-sesongen og hans totalt 138 mål vitner om nettopp dette.

I 1981 trappet han ned og meldte overgang til Swansea City, hvor han i sin debutkamp scoret hattrick.

## Referanser


## Eksterne lenker
*
Lasur

**Lasur** kan vise til:  

* Lasering, maleteknikk der en maler med et tynt, gjennomsiktig fargelag som lar underfargen skinne igjennom
* Lasurstein, dypblå stein som kan benyttes som smykkestein
* Lasurbeis, alkydbasisbeis, men med lite bindemiddel og lite pigmenter
Breistein

**Breistein** er et tettbebygd sted i Åsane bydel i Bergen i Vestland. Breistein ligger ved Sørfjorden, ca. 15-20 minutter med bil fra Bergen sentrum. Ferjesambandet Breistein-Valestrandsfossen opereres av Osterøy Ferjeselskap.

Her var det tidligere garveri, skofabrikk, møbelfabrikker, vindusfabrikk, bakeri, frisør, post og butikk. Kun postadressen 5111 Breistein er i behold. Tidlig på sekstitallet ble Vestlandsheimen, en av Norges største institusjoner for psykisk utviklingshemmede, bygget her. Etter HVPU-reformen ble den nedlagt, og deler av den har fungert som asylmottak fram til 2005. Her lå også Norsk lærerakademis avdeling for førskolelærer- og lærerutdanning fram til 2023.

Skuespilleren Jon Eikemo var født og oppvokst på Breistein. Faren startet Johs. Eikemo Handel. Rasmus Breistein kom også herfra og var en kjent regissør i filmens barndom.

Idrettslaget Hovding har sin base her på Leikvang idrettsplass. Like ved ligger Haukås skole, Bergen fengsel, Bergen Travpark, Bergen Campingpark og Eikås motorsportsenter. I området ligger også gårdene Breistein, Brurås, og Haukås, som er oppdelt i flere bruk. 

Breisteinsåta (333,6 m), også kalt Hetlebakksåta, kneiser over bygda i vest og gjør at solen knapt viser seg i vintermånedene. 

Breistein omfattes av grunnkretsene Breistein og Haukås i Bergen kommune, som hadde totalt 1&nbsp;157 innbyggere 1. januar 2012 og et samlet areal på 6,70 km², av dette 0,13 km² ferskvann. Tettbebyggelsen her inngår i tettstedet Hylkje, som hadde til sammen 2&nbsp;195 innbyggere 1. januar 2009.

## Referanser
Karius og Baktus (film)

***Karius og Baktus*** er en norsk animert (dukkefilm) eventyrfilm fra 1955 regissert av Ivo Caprino. Filmen er basert på Thorbjørn Egners bok *[[Karius og Baktus]]* fra 1949 og handler om de to små tanntrollene Karius og Baktus som bor i tennene til gutten Jens. Dukkene er laget av Ingeborg Gude.

## Om filmen
Filmen ble påbegynt i 1954 og ble ferdig produsert våren 1955.

## Stemmer
*Thorbjørn Egner som Teaterdirektør 
*Turid Haaland som Karius
*Kari Diesen som Baktus
*Remo Caprino som Jens

## Referanser


## Eksterne lenker
* Caprino.no side om Karius og Baktus 
*
Force Marsjør Juzz-Band

**Force Marsjør Juzz-Band** (**FMJB**) er studentorkesteret ved Det juridiske fakultet ved Universitetet i Bergen og er en del av Juristforeningen. Orkesteret ble stiftet i 1979, og bærer tilnavnet «Norges ledende Juzz-Band». Navnet spiller på det juridiske uttrykket *[[force majeure]]*.

FMJB er også kjent for sine «fotnoter». En «fotnote» er dansende medlem i Force Marsjør Juzz-Band. Fotnotene er kjent for sine dansende tolkninger av klassikere som «You Can Leave Your Hat On» og «The Final Countdown».

## Eksterne lenker

* Force Marsjørs hjemmeside